text: Tyv havde oversavet jagtgevær i huset
  13 april 2012 kl. 11.17
  En 21-årig mand fra Jelling er blevet varetægtsfængslet i fire uger for 10 indbrud og for at have haft et ulovligt oversavet jagtgevær med patroner i huset.
  Sydøstjyllans Politi anholdt manden torsdag og ransagede hans bopæl i Jelling. Manden har tilstået en halv snes indbrud - alle i lokalområdet.
  
  Værktøj
  Vicepolitiinspektør Carsten Thostrup oplyser til TV SYD, at der især blev fundet smykker hos den unge mand, som politiet kender i forvejen. 
  Betjentene kunne også afsløre, at han var i besiddelse af handsker og koben, som har været brugt. Plus altså et oversavet jagtgevær og adskillige patroner.
  
  Ikke usædvanligt
  - Der bliver af og til stjålet jagtgeværer, så det er ikke usædvanligt. Og det er nemt at save dem over, siger Carsten Thostrup.
  Besiddelse af et oversavet jagtgevær er en overtrædelse af den nye, skærpede våbenlov. Det forhold alene kan give et års ubetinget fængsel.
  